Diari Oficial de la Generalitat Valenciana


Sumari del DOGV 4495, del 08-05-2003 (2003/4923)

RESOLUCIÓ de 17 d'abril de 2003, del director gerent de l'IVAM per la qual es concedixen dues beques de formació i perfeccionament per a l'àrea de comunicació i desenvolupament de l'IVAM, segons el que disposa el Decret 108/1992, de 6 de juliol, del Govern Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4495

Data del DOGV
:   08-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4923


Organisme emissor
:   Institut Valencià d'Art Modern, IVAM

Tipus de document
:   Resolució

RESOLUCIÓ de 17 d'abril de 2003, del director gerent de l'IVAM per la qual es concedixen dues beques de formació i perfeccionament per a l'àrea de comunicació i desenvolupament de l'IVAM, segons el que disposa el Decret 108/1992, de 6 de juliol, del Govern Valencià. [2003/M4923]
  
Vista la Resolució de 29 de gener de 2003, del director gerent de l'IVAM, per la qual es va procedir a la convocatòria de concessió de dues beques per a la realització de pràctiques professionals en l'àrea de comunicació i desenvolupament de l'Institut Valencià d'Art Modern, IVAM, segons el que disposa el Decret 108/1992, de 6 de juliol, del Govern Valencià (DOGV núm. 3.123, de 07.02.2003).
  
Vistes les bases que fixen la present convocatòria, aprovades així mateix, per Resolució de 29 de gener de 2003.
  
Vista l'acta de la reunió de data de 1 d'abril de 2003 de la comissió qualificadora per a la concessió de dues beques de formació i perfeccionament a desenvolupar en l'IVAM, en l'àrea de comunicació i desenvolupament.
  
Ateses les facultats que m'atorga l'article 24 de la Llei 9/1986, de 30 de desembre, de la Generalitat Valenciana, i l'Orde de delegació de 30 d'octubre de 1997 del conseller de Cultura, Educació i Ciència, resolc:
  
Primer
  
Concedir dues beques, en l'àrea de comunicació i desenvolupament als aspirants que se citen a continuació:
  
a) Modalitat de beca A: (llicenciats en Ciències de la Informació amb domini de l'idioma anglés)
  
Mª Inés Vicens Mut
  
b) Modalitat de beca B: (llicenciats en Ciències de la Informació amb domini d'idiomes anglés i francés)
  
Sara Font Sánchez-Cortés
  
Segona
  
La dotació econòmica de les beques serà de 7.200 euros cada una, amb càrrec a l'aplicació pressupostària capítol 4 G480 del pressupost de l'IVAM.
  
Tercer
  
La durada de les beques serà d'un any, des de la incorporació de cada becari. El treball es desenvoluparà de dilluns a divendres amb l'horari que determine el cap del departament corresponent. Els beneficiaris presentaran una declaració jurada on acreditaran la seua disponibilitat horària per al compliment del dit horari, i quedarà condicionada l'adjudicació de la beca a l'efectivitat del seu compliment. En el supòsit que algun dels adjudicataris no puga complir l'horari establit, serà l'aspirant següent en l'orde de baremació el beneficiari de la beca en qüestió.
  
Quart
  
Excloure les següents sol·licituds pels motius que es detallen:
  
c) Per no acreditar el domini de l'idioma anglés establit en la base segona de la convocatòria de les beques:
  
Pedro Barber Morán
  
Ana Martínez Faus
  
José Miguel Vilar Bou
  
d) Per no posseir la titulació requerida en la base segona de la convocatòria de les beques:
  
Mª Noelia García Barberá
  
Mª Consuelo Cañas Vivó
  
Pau Soler Cabo
  
Cinqué
  
De conformitat amb l'establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà interposar recurs potestatiu en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
- El recurs de reposició haurà d'interposar-se davant el director gerent de l'IVAM en el termini d'un mes a comptar des del dia següent al de la notificació d'esta resolució.
  
- El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des del dia següent al de la notificació.